CELEX: 32010R0133
Language: fi
Date: 2010-02-04 00:00:00
Title: Komission asetus (EU) N:o 133/2010, annettu 4 päivänä helmikuuta 2010 , toimenpiteistä ilmailun turvaamista koskevien yhteisten perusvaatimusten täytäntöönpanemiseksi annetun asetuksen (EY) N:o 820/2008 muuttamisesta (ETA:n kannalta merkityksellinen teksti)

18.2.2010   
            
            
               FI
            
            
               Euroopan unionin virallinen lehti
            
            
               L 43/1
            
         KOMISSION ASETUS (EU) N:o 133/2010,
   annettu 4 päivänä helmikuuta 2010,
   toimenpiteistä ilmailun turvaamista koskevien yhteisten perusvaatimusten täytäntöönpanemiseksi annetun asetuksen (EY) N:o 820/2008 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisistä siviili-ilmailun turvaamista koskevista säännöistä 16 päivänä joulukuuta 2002 annetun Euroopan parlamentin ja neuvoston asetuksen (EY) N:o 2320/2002 (1) ja erityisesti sen 4 artiklan 2 kohdan,
   sekä katsoo seuraavaa:
   
               (1)
            
            
               Asetuksen (EY) N:o 2320/2002 mukaan komissio vahvistaa tarvittaessa toimenpiteet ilmailun turvaamista koskevien yhteisten perusvaatimusten täytäntöönpanemiseksi kaikkialla yhteisössä. Tällaisista yksityiskohtaisista toimenpiteistä säädetään komission asetuksessa (EY) N:o 820/2008 (2).
            
         
               (2)
            
            
               Asetuksessa (EY) N:o 820/2008 säädettyjä toimenpiteitä, joilla rajoitetaan kolmansista maista tulevilla lennoilla saapuvien ja yhteisön lentoasemien kautta kulkevien konetta vaihtavien matkustajien mukana olevien nesteiden määrää, tarkastellaan uudelleen tekniikan kehityksen, lentoasemille aiheutuvien toiminnallisten seurausten ja matkustajiin kohdistuvan vaikutuksen perusteella.
            
         
               (3)
            
            
               Eräässä uudelleentarkastelussa on ilmennyt, että rajoituksista, jotka koskevat kolmansista maista tulevilla lennoilla saapuvien ja yhteisön lentoasemien kautta kulkevien konetta vaihtavien matkustajien mukana olevien nesteiden määrää, aiheutuu ongelmia kyseisten lentoasemien toiminnalle ja haittaa asianomaisille matkustajille.
            
         
               (4)
            
            
               Komissio on arvioinut tiettyjä turvavaatimuksia tiettyjen kolmansien maiden lentoasemilla ja todennut ne tyydyttäviksi. Kyseiset maat ovat lisäksi aina tehneet hyvää yhteistyötä yhteisön ja sen jäsenvaltioiden kanssa. Näin ollen komissio on päättänyt ryhtyä toimiin lieventääkseen edellä mainittuja ongelmia, jotka liittyvät matkustajien mukana oleviin kyseisiltä lentoasemilta hankittuihin nesteisiin.
            
         
               (5)
            
            
               Sen vuoksi asetusta (EY) N:o 820/2008 olisi muutettava.
            
         
               (6)
            
            
               Tässä asetuksessa säädetyt toimenpiteet ovat siviili-ilmailun turvaamista käsittelevän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 820/2008 lisäys 1 tämän asetuksen liitteen mukaisesti.
   2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä helmikuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EYVL L 355, 30.12.2002, s. 1.
   
      (2)  EUVL L 221, 19.8.2008, s. 8.
   
      LIITE
      Lisätään asetuksen (EY) N:o 820/2008 lisäykseen 1 seuraava teksti:
      
                  ”—
               
               
                  Kanada:
                  Calgary International (YYC)
                  Edmonton International (YEG)
                  Halifax International (YHZ)
                  Montreal International (YUL)
                  Ottawa-Macdonald-Cartier International (YOW)
                  Toronto-Lester B. Pearson International (YYZ)
                  Vancouver International (YVR)
                  Winnipeg International (YWG)
                  Moncton (YQM)
                  Quebec (YQB)
                  St. John's (YYT)
                  Whitehorse (YXY)”